Publication: Magyar Közlöny
Issue: MK-2011-122 (Year: 2011, Number: 122)
Era: contemporary
Section: végelszámolásról szóló 2006. évi V. törvény 7. § (2) bekezdés).
Paragraph Index: 495

3. Egyéb, lényegesnek ítélt változások. HFAD EU tagállami hitelintézet fióktelepe felügyeleti alapdíj számítása A tábla kitöltése Az EU másik tagállamában székhellyel rendelkező hitelintézet magyarországifióktelepe által fizetendő felügyeleti alapdíj éves mértéke az alapdíjegység és a Hpt. 139/A. § (4) bekezdés c) pontja által meghatározott szorzószám (4) szorzata. A tábla sorai A HFAD1 Előírt alapdíj sor tartalma 50.000 Ft*4. A HFAD2 Megfizetett alapdíj sor kitöltésénél a 8/B pontnak a felügyeleti díj fizetésére vonatkozó előírásait kell figyelembe venni. HFVDN EU tagállami hitelintézet fióktelepe felügyeleti változó díj számítása A tábla kitöltése Az Európai Unió másik tagállamában székhellyel rendelkező hitelintézet magyarországi fióktelepe által fizetendő változó díj éves mértéke a Hpt. 139/A. § (7) bekezdése szerint: a hitelintézet magyarországi fióktelepének éves beszámolója szerinti mérlegfőösszeg 0,1 ezrelékének, és a Bszt.-ben meghatározott portfoliókezelési tevékenység (31D1052,3 cella értéke) - ide nem értve az önkéntes kölcsönös biztosító pénztár és a magánnyugdíjpénztár mint ügyfél részére történő portfoliókezelési tevékenység - keretében kezelt, piaci értéken számított portfolió eszközértéke 0,125 ezrelékének az összege. A tábla sorai A HFVDN01 Tárgynegyedévi működés napjainak száma sorba a tárgynegyedévi tényleges működési napok számát kell beírni. Amennyiben a hitelintézet tevékenységét negyedév közben kezdi meg, a működési napok száma: 90 nap mínusz a nem működési napok száma, mivel minden negyedévet 90 naposnak kell tekinteni, így teljes tárgynegyedévi működés esetén 90 nap jelentendő. A HFVDN02 Tárgynegyedévi változó díj alapja sort nem kell kitölteni. A HFVDN021 Tárgynegyedévi változó díj alapja – mérlegfőösszeg) soron kell feltüntetni a felügyeleti változó díj számításának alapjául szolgáló negyedév végi mérlegfőösszeg összegét, a negyedéves jelentés F1AB0,4 cella (sor összesen) értékével egyezően. A HFVDN022 Tárgynegyedévi változó díj alapja - kezelt portfolió piaci értéke soron kell megjeleníteni a Bszt.-ben szabályozott, a portfoliókezelési tevékenység keretében kezelt, piaci értéken számított portfolió eszközértékének (ún. kezelt portfolió) tárgynegyedévre számított napi átlagának értékét (a 31D1052,3 cella értékének megfelelő napi adatok negyedéves átlaga). A HFVDN03 Tárgynegyedévre számított változó díj összesen sor tartalma a HFVDN031 és HFVDN032 soron kimutatott forintértékek összege. A HFVDN031 Tárgynegyedévre számított változó díj - mérlegfőösszeg után soron jelenik meg a Hpt. 139/A. § (5) bekezdésben meghatározott mérték szerint az HFVDN021 soron feltüntetett mérlegfőösszeg 0,1 ezrelékének negyedévre jutó időarányos része ({(F1AB0,4*0,0001)*HFVDN01,1/90}/4). A HFVDN032 Tárgynegyedévre számítottt változó díj - kezelt portfólió piaci értéke után soron a HFVDN022 soron kimutatott portfolió eszközérték 0,125 ezrelékének negyedévre jutó időarányos részét ({(HFVDN022*0,000125)*HFVDN01,1/90}/4) kell jelenteni. A HFVDN04 Tárgynegyedévi változó díjfizetési kötelezettség összesen értéke az első, a harmadik és a negyedik negyedévben a tárgynegyedévre számított változó díjjal lesz egyenlő. A második negyedévben úgy kell meghatározni, hogy a tárgynegyedévre számított változó díjat korrigálni kell az előző évre számított pénzügyileg rendezendő korrekcióval (HFVDN04=HFVDN03-HFVDN11). Így a HFVDN04 sor értéke csak a második negyedévben térhet el a HFVDN03 sor értékétől. Kizárólag a második negyedéves adatszolgáltatásban kell kitölteni a következő csillaggal jelölt sorokat: HFVDN05 sortól a HFVDN11 sorig. A HFVDN05 Előző évi működés napjainak száma (nap): ebbe a sorba az előző évi tényleges működési napok számát kell beírni. Amennyiben a hitelintézeti fióktelep tevékenységét év közben kezdte meg, a működési napok száma: 360 nap mínusz a nem működési napok száma, mivel az évet 360 naposnak kell tekinteni, így teljes évi működés esetén 360 nap jelentendő. A HFVDN061 sorban az auditált mérlegfőösszeg előző év végi záró állományát, a HFVDN062 sorban a nettó eszközérték előző évre számított napi átlagának értékét kell kimutatni. A HFVDN07 Előző évre számított változó díj - auditált adatok alapján (HFVDN071+HFVDN072)* soron kell összegezni az előző évre a tőkekövetelmény után és a kezelt portfolió piaci értéke után számított változó díjak összegét. A HFVDN071 soron az előző évre, a mérlegfőösszeg után számított változó díjat kell jelenteni (HFVDN061 Előző évi változó díj alapja - mérlegfőösszeg után - auditált adatok alapján *0,0001*HFVDN05/360). A HFVDN072 soron az előző évre, a kezelt portfolió piaci értéke után számított változó díjat kell jelenteni (HFVDN062 Előző évi változó díj alapja - kezelt portfolió piaci értéke után - auditált adatok alapján *000125*HFVDN05/360). A HFVDN08 Előző évre számított és negyedévente bevallott változó díj sor az előző évben kiszámított, és negyedévente bevallott változó díjak összege, saját nyilvántartás alapján. A HFVDN09 Előző évre számított változó díj korrekciója (HFVDN08 – HFVDN07)* sor az előző évben nem auditált adatok alapján bevallott változó díjak összegének (HFVDN08) és az előző év auditált adatainak alapján számított éves változó díj (HFVDN07) különbsége. A soron a túlfizetés pozitív értékkel, a hiány negatív értékkel szerepel. A HFVDN10 soron az előző évben összesen ténylegesen befizetett felügyeleti változó díjat kell jelenteni, mely az előző évben a korábbi év(ek)re vonatkozóan befizetett felügyeleti változó díj (HFVDN101) és az előző évben kizárólag az előző évre vonatkozóan felügyeleti változó díjként pénzügyileg rendezett összeg (HFVDN102) összege. Az előző évben kizárólag az előző évre vonatkozóan felügyeleti változó díjként pénzügyileg rendezett összeg (HFVDN102) csak abban az esetben térhet el az előző évben bevallott negyedéves változó díjak éves összegétől (HFVDN08), amennyiben a kiszámolt (bevallott) és a ténylegesen befizetett összeg eltért egymástól. A HFVDN11 soron az előző évben kizárólag az előző évre vonatkozóan – felügyeleti változó díjként – ténylegesen pénzügyileg rendezett összeg és az auditált adatok alapján az előző évre számított változó díj különbségét kell jelenteni (HFVDN11=HFVDN102-HFVDN07). A soron a túlfizetés pozitív értékkel, a hiány negatív értékkel szerepel. Az első, a harmadik és a negyedik negyedévben a sor értéke 0. KTAFHE1, KTAFHE2, KTAFHE6: Hitelintézeti fióktelepi törzsadatok A táblák kitöltése évente egy alkalommal kötelező abban az esetben is, ha az általuk érintett területen az elmúlt 12 hónap folyamán változás nem történt. Az éves jelentésnek a június 30-i állapotot kell tükröznie és a második negyedéves jelentéssel egyidejűleg kell a Felügyelet részére megküldeni. Az éves jelentés nem pótolja az évközi változásra vonatkozó bejelentési kötelezettséget. A törzsadatok évközi változását a törzsadatban történt változást követő 15 munkanapon belül eseti jelentésként kell megküldeni azzal, hogy elegendő csak annak a táblának kitöltése, amelyben a változás történt. A táblák kitöltéséhez fűzött magyarázatok: A *- gal jelölt mezők kitöltése kötelező. A **- gal jelölt mezők közül legalább az egyik kitöltése kötelező. A ***- gal jelölt mezőket csak a június 30-át megelőző egy évben tevékenységi engedélyt kapott intézménynek kell kitölteni. A ****- gal jelölt mezők kitöltése a június 30-át megelőző egy évben történt változás esetén kötelező. KTAFHE1 Fióktelep – Intézményi alapadatok A táblában megjelölésre kerültek a beszámolási időszakban történt tevékenységi engedélyszerzés, illetve a tárgyévben történt változás esetén kötelezően kitöltendő mezők. Az Intézmény jogi státusza sor kitöltéséhez az alábbi felsorolás által megadott lehetőségek választhatóak: aktív, cégbírósági nyilvántartásba vétel alatt, felszámolás alatt, végelszámolás alatt, átalakulás alatt / beolvadás, átalakulás alatt / összeolvadás, átalakulás alatt / különválás, átalakulás alatt / kiválás, átalakult / beolvadt, átalakult / összeolvadt, átalakult / különvált, átalakult / kivált, inaktív. A táblában fel kell tüntetni a hitelintézeti fióktelep telephelyeinek számát, melyet meg kell bontani a földrajzi elhelyezkedésük szerint „Belföld”, azon belül „Budapest”, „Vidéki város”, „Egyéb település” valamint „Külföld” kategóriákra. A hitelintézeti fióktelep telephelye a tevékenység gyakorlásának a cég társasági szerződésében, alapító okiratában, alapszabályában (a továbbiakban együtt: létesítő okiratában) foglalt olyan tartós, önállósult üzleti (üzemi) letelepedéssel járó helye, amely a cég székhelyétől eltérő helyen található (a cégnyilvánosságról, a bírósági cégeljárásról és a

Source: https://magyarkozlony.hu/hivatalos-lapok/cd9d84c7b1469e742dc7759dedb53356b8209074/dokumentumok/2f9a84f62aa1a88a86578a896bf9267c361b7e05/letoltes